ΚΑΝΟΝΙΣΜΟΣ (ΕΚ) αριθ. 1255/94 ΤΗΣ ΕΠΙΤΡΟΠΗΣ της 31ης Μαΐου 1994 για τη μείωση των τιμών βάσεως και αγοράς για τα κουνουπίδια, τα ροδάκινα, τα νεκταρίνια, τα λεμόνια, τις τομάτες και τα βερίκοκα, για το μήνα Ιούνιο 1994, συνεπεία των νομισματικών επανευθυγραμμίσεων του Ιανουαρίου και του Μαΐου 1993 και της υπέρβασης του κατωφλίου παρέμβασης που καθορίστηκε για την περίοδο 1993/94

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΚ) αριθ. 3669/93 (2), και ιδίως το άρθρο 16β παράγραφος 4,

τον κανονισμό (ΕΟΚ) αριθ. 3824/92 της Επιτροπής της 28ης Δεκεμβρίου 1992 για την τροποποίηση των σταθερών τιμών και των ποσών που καθορίζονται σε Ecu συνεπεία των νομισματικών επανευθυγραμμίσεων (3), όπως τροποποιήθηκε τελευταία από τον κανονισμό (ΕΟΚ) αριθ. 1663/93 (4), και ιδίως το άρθρο 2,

Εκτιμώντας:

ότι, με τον κανονισμό (ΕΟΚ) αριθ. 3824/92 καθορίζεται ο κατάλογος των τιμών και των ποσών του τομέα των οπωροκηπευτικών που επηρεάζονται από τους συντελεστές μειώσεως 1,0002583 και 1,000426, που καθορίστηκαν από τον κανονισμό (ΕΟΚ) αριθ. 537/93 της Επιτροπής (5), όπως τροποποιήθηκε από τον κανονισμό (ΕΟΚ) αριθ. 1331/93 (6)- ότι το άρθρο 2 του κανονισμού (ΕΟΚ) αριθ. 3824/92 προβλέπει τον προσδιορισμό της μείωσης των τιμών και των ποσών που προκύπτουν για κάθε εξεταζόμενο τομέα και τον καθορισμό της αξίας των εν λόγω μειωμένων τιμών και ποσών- ότι οι τιμές βάσεως και αγοράς για τα κουνουπίδια, τα ροδάκινα, τα νεκταρίνια, τα λεμόνια, τις τομάτες και τα βερίκοκα, για το μήνα Ιούνιο 1994, καθορίστηκαν από τον κανονισμό (ΕΚ) αριθ. 1234/94 του Συμβουλίου (7)-

ότι με τον κανονισμό (ΕΟΚ) αριθ. 1202/93 της Επιτροπής (8) τα κατώφλια παρέμβασης για την περίοδο 1993/94 καθορίστηκαν σε 283 200 τόνους για τα ροδάκινα, σε 74 800 τόνους για τα νεκταρίνια και σε 367 400 τόνους για τα λεμόνια-

ότι, δυνάμει, αντιστοίχως, του άρθρου 16α παράγραφος 1 του κανονισμού (ΕΟΚ) αριθ. 1035/72 και του άρθρου 2 παράγραφος 1 του κανονισμού (ΕΟΚ) αριθ. 2240/88 του Συμβουλίου της 19ης Ιουλίου 1988 για τον καθορισμό, όσον αφορά τα ροδάκινα, τα λεμόνια και τα πορτοκάλια, των κανόνων εφαρμογής του άρθρου 16β του κανονισμού (ΕΟΚ) αριθ. 1035/72 (9), όπως τροποποιήθηκε τελευταία από τον κανονισμό (ΕΟΚ) αριθ. 1623/91 (10), εάν, κατά τη διάρκεια μιας περιόδου εμπορίας, τα μέτρα παρέμβασης που λήφθηκαν για τα ροδάκινα, τα νεκταρίνια και τα λεμόνια αφορούν ποσότητες οι οποίες υπερβαίνουν τα κατώφλια παρέμβασης που καθορίστηκαν για τα προϊόντα αυτά και για την περίοδο αυτή, οι τιμές βάσεως και αγοράς που καθορίστηκαν για τα εν λόγω προϊόντα για την επόμενη περίοδο μειώνονται κατά 1 % για κάθε ποσότητα υπέρβασης 23 000 τόνων για τα ροδάκινα, 3 000 τόνων για τα νεκταρίνια και 11 200 τόνων για τα λεμόνια-

ότι, σύμφωνα με τις πληροφορίες που παρασχέθηκαν από τα κράτη μέλη, τα μέτρα παρέμβασης που λήφθηκαν στην Κοινότητα, στο πλαίσιο της περιόδου 1993/94, αφορούσαν 690 051 τόνους για τα ροδάκινα, 156 991 τόνους για τα νεκταρίνια και 596 363 τόνους για τα λεμόνια- ότι, κατά συνέπεια, διαπιστώθηκε από την Επιτροπή υπέρβαση των κατωφλίων παρέμβασης που καθορίστηκαν, για την εν λόγω περίοδο, κατά 406 851 τόνους για τα ροδάκινα, 82 191 τόνους για τα νεκταρίνια και 229 363 τόνους για τα λεμόνια-

ότι προκύπτει από τα ανωτέρω ότι οι τιμές βάσεως και αγοράς για τα ροδάκινα, τα νεκταρίνια και τα λεμόνια, για το μήνα Ιούνιο 1994, που καθορίστηκαν από τον κανονισμό (ΕΚ) αριθ. 1234/94, πρέπει να μειωθούν κατά 17 % για τα ροδάκινα, κατά 20 % για τα νεκταρίνια και κατά 20 % για τα λεμόνια- ότι η μείωση αυτή προστίθεται σε εκείνη που προκύπτει από τη νομισματική επανευθυγράμμιση της 13ης Μαΐου 1993 για τα ροδάκινα και τα νεκταρίνια- ότι οι τιμές βάσεως και αγοράς για τα κουνουπίδια, τις τομάτες και τα βερίκοκα, για το μήνα Ιούνιο 1994, που καθορίστηκαν από τον κανονισμό (ΕΚ) αριθ. 1234/94, πρέπει να μειωθούν κατά 0,04 % για τα κουνουπίδια και τα βερίκοκα και κατά 0,26 % για τις τομάτες- ότι οι μειώσεις αυτές προκύπτουν από τις νομισματικές επανευθυγραμμίσεις του Μαΐου 1993 για τα κουνουπίδια και τα βερίκοκα και του Ιανουαρίου και του Μαΐου 1993 για τις τομάτες-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι τιμές βάσεως και αγοράς για τα κουνουπίδια, τα ροδάκινα, τα νεκταρίνια, τα λεμόνια και τα βερίκοκα, για την περίοδο από 1ης έως 30 Ιουνίου 1994, και οι τιμές βάσεως και αγοράς για τις τομάτες, για την περίοδο από 11 έως 30 Ιουνίου 1994, που καθορίστηκαν από τον κανονισμό (ΕΚ) αριθ. 1234/94, μειώνονται κατά 17,04 % για τα ροδάκινα, κατά 20,03 % για τα νεκταρίνια, κατά 20 % για τα λεμόνια, κατά 0,26 % για τις τομάτες και κατά 0,04 % για τα κουνουπίδια και τα βερίκοκα και ορίζονται ως εξής:

"(σε Ecu/100 kg καθαρού βάρους)"" ID="1">Κουνουπίδια> ID="2">24,57> ID="3">10,65"> ID="1">Ροδάκινα> ID="2">37,45> ID="3">20,78"> ID="1">Νεκταρίνια> ID="2">47,26> ID="3">22,68"> ID="1">Λεμόνια> ID="2">34,45> ID="3">20,19"> ID="1">Βερίκοκα> ID="2">41,14> ID="3">23,43"> ID="1">Τομάτες (11 έως 20 Ιουνίου)> ID="2">28,09> ID="3">10,68"> ID="1">(21 έως 30 Ιουνίου)> ID="2">25,55> ID="3">9,92">

Οι τιμές αυτές αφορούν αντιστοίχως:

- τα κουνουπίδια τύπου "couronne" της κατηγορίας ποιότητας Ι, που παρουσιάζονται σε συσκευασία,

- τα ροδάκινα των ποικιλιών Amsden, Cardinal, Charles Ingouf, Dixired, Jeronimo, J.H. Hale, Merril Gemfree, Michelini, Red Haven, San Lorenzo, Springerest και Springtime, της κατηγορίας ποιότητας Ι, διαμετρήματος 61 έως 67 χιλιοστών, που παρουσιάζονται σε συσκευασία,

- τα νεκταρίνια των ποικιλιών Armking, Crimsongold, Early sun grand, Fantasia, Independence, May Grand, Nectard, Snow Queen και Stark red gold, της κατηγορίας ποιότητας Ι, διαμετρήματος 61 έως 67 χιλιοστών, που παρουσιάζονται σε συσκευασία,

- τα λεμόνια της κατηγορίας Ι, διαμετρήματος 53 έως 62 χιλιοστών, που παρουσιάζονται σε συσκευασία,

- τα βερίκοκα της κατηγορίας ποιότητας Ι, διαμετρήματος άνω των 30 χιλιοστών, που παρουσιάζονται σε συσκευασία,

- τις τομάτες τύπου "στρογγυλού" και "με ραβδώσεις" της κατηγορίας ποιότητας Ι, διαμετρήματος 57 έως 67 χιλιοστών, που παρουσιάζονται σε συσκευασία.

Οι τιμές αυτές δεν περιλαμβάνουν το κόστος συσκευασίας εντός της οποίας παρουσιάζεται το προϊόν.

Άρθρο 2

Ο παρών κανονισμός αρχίζει να ισχύει την 1η Ιουνίου 1994.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 31 Μαΐου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 118 της 20. 5. 1972, σ. 1.

(2) ΕΕ αριθ. L 338 της 31. 12. 1993, σ. 26.

(3) ΕΕ αριθ. L 387 της 31. 12. 1992, σ. 29.

(4) ΕΕ αριθ. L 158 της 30. 6. 1993, σ. 18.

(5) ΕΕ αριθ. L 57 της 10. 3. 1993, σ. 18.

(6) ΕΕ αριθ. L 132 της 29. 5. 1993, σ. 114.

(7) ΕΕ αριθ. L 136 της 31. 5. 1994, σ. 73.

(8) ΕΕ αριθ. L 122 της 18. 5. 1993, σ. 30.

(9) ΕΕ αριθ. L 198 της 26. 7. 1988, σ. 9.

(10) ΕΕ αριθ. L 150 της 15. 6. 1991, σ. 8.